open-index/open-wikipedia-markdown huggingface dataset:
Quirón

Segundo a mitoloxía grega, **Quirón** (do ; "man") era o centauro superlativo, considerado como o "máis sabio e xusto de tódolos centauros".

Era o fillo do titán Cronos e da oceánide Filira (ou Fílira), sendo posiblemente irmán de Dolops e Aphrus, o devanceiro e epónimo dos Aphroi, ou os africanos. Quirón viviu principalmente no monte Pelión; alí casou coa ninfa Cariclo, con quen tivo tres fillas, Hipe (tamén coñecida como Melanipe, que quere dicir "égua negra" ou Euipe, "égua boa"), Endeide e Ociroe, e un fillo, Caristo. Unha fonte diferente sinala a Aristaeo como o seu fillo.

## Traxectoria 
[thumb|Quirón, [Peleu e Aquiles de neno.|esquerda]]

Quirón foi notable en toda a mitoloxía grega pola súa natureza de coidador da xuventude. As súas habilidades persoais tenden a coincidir coas do seu pai adoptivo Apolo, quen ensinou ó xove centauro a arte da medicina, as herbas, a música, o tiro con arco, a caza, a ximnasia e a profecía, e fíxoo elevarse por enriba da súa natureza bestial. Quirón era coñecido polos seus coñecementos e a súa habelencia na medicina, e a el atribúeselle o descubrimento da botánica e da farmacia, a ciencia das herbas e a medicina.

Como os sátiros, os centauros eran coñecidos por ser salvaxes, luxuriosos, bebedores, violentos estando intoxicados e polo xeral delincuentes sen cultura. Quirón, pola contra, era intelixente, civilizado e amable, xa que non estaba directamente relacionado cos outros centauros pola súa liñaxe. 

Como os outros centauros, Quirón foi expulsado posteriormente polos lápitas do seu fogar; porén, ofrecéronse sacrificios na súa honra polos magnesios até un período moi tardío, e a familia dos Cheironidae desa zona, que se distinguiron polo seu coñecemento na medicina, foron considerados os seus descendentes.

## Notas 
## Véxase tamén 
### Bibliografía 
* William Smith. *Dictionary of Greek and Roman Biography and Mythology*. *s.v. Cheiron.* Londres (1848)
Nogueira de Abaixo

Como topónimo **Nogueira de Abaixo** pode referirse a:

;En Galiza
***Nogueira de Abaixo**, lugar da parroquia de Betán, no concello de Baños de Molgas;
***Nogueira de Abaixo**, lugar da parroquia da Nogueira de Miño, no concello de Chantada;
***Nogueira de Abaixo**, lugar da parroquia da Castrelos, no concello de Vigo.

## Véxase tamén
### Outras páxinas
*
Nogarido

O topónimo **Nogarido** pode referirse a:

;En Galiza
***Nogarido**, lugar da parroquia de Merille, no concello de Ourol;
***Nogarido**, lugar da parroquia de Chavín, no concello de Viveiro;
***O Nogarido**, lugar da parroquia de Xerdiz, no concello de Ourol.

## Véxase tamén
### Outros artigos
***Nogaredo**, lugar da parroquia de Brates, no concello de Boimorto.
Nogaledo

O topónimo **Nogaledo** pode referirse a:

;En Galiza
***Forcadela e Nogaledo**, parroquia do concello do Barco de Valdeorras;
****Nogaledo**, lugar de dita parroquia.

## Véxase tamén
### Outros artigos
***Nogaredo**, lugar da parroquia de Brates, no concello de Boimorto.
Noguedo

O topónimo **Noguedo** pode referirse a:

;En Galiza
***Noguedo**, lugar da parroquia de Alais, no concello de Castro Caldelas;
***O Noguedo**, lugar da parroquia de Santiorxo, no concello de Sober.
Dinastía nazarí

[dereita|miniatura|*A rendición de Granada*, obra de Francisco Pradilla, mostra ao rei [Muhammad XII de Granada|Boabdil entregando as chaves de Granada aos Reis Católicos.]]
A **dinastía nazarí** ou **nasrí** (en árabe,  *banū Naṣr* ou en  ,  *naṣrīwn*) foi a última dinastía musulmá que dominou o Reino de Granada desde 1238 até o 2 de xaneiro de 1492. A súa caída supuxo o final de al-Ándalus.

Esta dinastía tivo un total de 20 sultáns granadinos. O último deles, Boabdil, coñecido como "o Rei Mozo", negouse a pagar os tributos impostos pola Coroa de Castela ao Reino de Granada para permitir a supervivencia deste último. Este feito levou a raíña Isabel I de Castela a entrar en guerra co reino Nazarí, o que unido á guerra civil que xa padecía este reino, facilitou a conquista castelá. A organización territorial e administrativa do reino realizouse a través das tahas.

Durante o reinado desta dinastía edificouse o palacio da Alhambra, considerado o máximo expoñente da arte nazarí e unha das xoias da arte musulmá de todos os tempos.

## Véxase tamén 
### Bibliografía 
* Arié, Rachel: *El reino naṣrí de Granada: (1232 - 1492).* Madrid: Ed. MAPFRE, 1992, ISBN 84-7100-500-X
* Arié, Rachel: *Historia de España. 3. España musulmana: (Siglos VIII-XV).* Barcelona: Ed. Labor 1993, ISBN 84-335-9423-0
* Bueno, Francisco: *Los Reyes de la Alhambra.* *Entre la historia y la leyenda* 2004, ISBN 84-7169-082-9
* Ibn al-Jatīb: *Historia de los Reyes de la Alhambra [Al-Lamha al-Badriyya]*&nbsp;
### Outros artigos
* Sultáns da dinastía Nazarí
* Reino nazarí de Granada
* Ruta dos Nazarís
* Benimerines
* Almohades
Linguas italo-célticas

As **linguas italo-célticas** son unha familia de linguas indoeuropeas que inclúe as linguas célticas e as linguas itálicas. Baséase en varias características morfolóxicas, cognados e evolucións fonéticas compartidas, con todo esta unión non foi aceptada por algúns lingüistas.

## Cognados 
Unha lista de cognados co mesmo significado e sen ser préstamos lingüísticos:

## Numerais 
## Notas
Novelle

Como topónimo **Novelle** pode referirse a:

;En Galiza
***Novelle**, lugar da parroquia de Moreda, no concello de Monforte de Lemos;
***Novelle**, lugar da parroquia de Arantei, no concello de Salvaterra de Miño;
***Novelle**, lugar da parroquia de Serramo, no concello de Vimianzo.

Amais, como apelido pode referirse a:

***Teresa Novelle Rodríguez**, política galega (n. 1892);
***Diego Ameixeiras Novelle**, xornalista e escritor galego (n. 1976);
***Laura Novelle López**, documentalista, bibliotecaria e escritora galega (n. 1978).

## Véxase tamén
### Outros artigos
Zakat al-Fitr

miniatura|O Zakat al-Fitr se ha realizar nun alimento básico do país onde se dá
**Zakat al-Fitr** é unha esmola que se lle ha dar aos pobres poucos días antes do fin do xaxún no  mes santo musulmán do Ramadán. A palabra árabe  *fitr* significa o mesmo que *iftar*, romper o xaxún, e procede da mesma raíz que  *futoor*  que significa almorzo.  

## Clasificación 
*Zakat al-Fitr* é un deber *wajib* (obrigatorio) para todos os musulmáns, sen distinción de xénero nin idade, mentres teñan os medios para facelo. Segundo a tradición islámica (*sunnah*), Ibn 'Umar dixo que o profeta Mahoma fixo o *Zakat al-Fitr* obrigatorio para cada escravo, persoa libre, home, muller, mozo ou vello, entre os musulmáns; un *saa`* de dátiles secos ou un *saa`* de cebada. Non necesariamente ten que se realizar de xeito individual, o cabeza de familia pode pagar o importe esixido aos demais membros.

## Finalidade 
miniatura|A finalidade do Zakat al-Fitr é permitirlles os necesitados participaren na festividade do Eid al-Fitr.
O principal obxectivo do *Zakat al-Fitr* é proporcionarlles os pobres medios para celebraren o festival da rotura do xaxún (Eid al-Fitr) xunto co resto dos musulmáns. Todo musulmán está obrigado a realizar o *Zakat al-Fitr* na conclusión do mes de Ramadán como un sinal de gratitude a Deus por permitirlle observar o xaxún obrigatorio e para purificar o que xaxúa de calquera acto ou palabra indecente, seguindo o *hadith* de Ibn Abbas: "O Profeta de Alá prescibiu o *Zakat al-Fitr* os que xaxúan para protexelos de calquera acto ou discurso indecente, e coa finalidade de proporcionarlles alimentos para os máis necesitados". Só é *zakat* cando se fai antes da oración de Eid, sendo *sadaqah* (esmola voluntaria) cando se fai despois.

## Condicións 
Segundo manda o crenza islámica, o *Zakat al-Fitr* hase distribuír durante un período concreto de tempo; o seu incumprimento sen unha boa razón constitúe un pecado que se ha reparar. Ten que se realizar entre a posta de Sol do último día de xaxún e o comezo da oración de Eid. Tamén se pode pagar antes dese período tal como facían moitos *sahabah* (acompañantes do profeta) un par de días antes do Eid.

## Cantidade 
O que se ha dar no *Zakat al-Fitr* é o mesmo que no *zakat* xeral, e é independente da riqueza da persoa. O mínimo é un *sa`* (catro presadas dobres) de alimento, gran ou froita seca por cada membro da familia. A maioría dos escolares islámicos insisten en que se ha dar en alimentos que constitúan a dieta básica do lugar onde se dá, preferentemente na forma de gran, ou tamén dátiles ou outros alimentos básicos. Así e todo, algúns escolares contemporáneos admiten que en determinadas condicións tamén se poden achegar cartos.

## Notas
Novexilde

O topónimo **Novexilde** pode referirse a:

;En Galiza
***Novexilde**, lugar da parroquia de Ousá, no concello de Friol;
***Novexilde**, lugar da parroquia de San Román, no concello de Val do Dubra.

## Véxase tamén
### Outros artigos
Os Novos

A expresión **Os Novos** pode referirse a:

* **Os Novos** ou **Os Renovadores** ou o **Movemento Renovador**, artistas que quixeron renovar as formas plásticas da arte galega a partir dos anos vinte (Colmeiro, Souto, Laxeiro, Seoane…).
* **Os Novos**, lugar da parroquia de Sancovade, do concello de Vilalba.
* ***Os novos*** (en inglés *The Young Ones*), serie de televisión británica que se emitiu de 1982 a 1984 na BBC Two.

Ademais, como topónimo, pode referirse a:

;En Galiza
***Os Novos**, lugar da parroquia de Sancovade, no concello de Vilalba;
***Os Muíños Novos**, lugar da parroquia de Peitieiros, no concello de Gondomar;
***Os Muíños Novos**, lugar da parroquia de Barrantes, no concello de Ribadumia.

## Véxase tamén
### Outros artigos
*
Día Mundial contra o Traballo Infantil

O **Día Mundial contra o Traballo Infantil **foi instaurado pola Organización Internacional do Traballo (OIT) en 2002 para concentrar a atención no traballo infantil a nivel mundial e nas accións  necesarias para a súa erradicación. Cada 12 de xuño esta celebración conta coa participación da sociedade civil, medios de comunicación,sindicatos, patronais e outros axentes das distintas administracións.
miniatura|Krishna Tirath, ministra de estado da India durante o seu discurso no Día Mundial contra o Traballo Infantil 2013
No ano 2020 este día de concienciación puxo o foco na crise xerada pola Pandemia por coronavirus de 2019-2020 e o seu impacto na infancia. Estimacións deste mesmo ano indicaban que no mundo 152 millóns de nenos traballaba e 7,2 millóns deles facíano en traballos con riscos para a saúde.
## Notas 
## Véxase tamén 
### Ligazóns externas 
* Sitio web oficial
Mei Lanfang (filme)

***Mei Lanfang*** (en ) é un filme biográfico chinés dirixido por Chen Kaige. O filme conta a historia real de Mei Lanfang, un dos máis importantes cantantes de ópera chinesa. Está protagonizado por Leon Lai no papel de Mei, xunto con Zhang Ziyi, Sun Honglei e Masanobu Andō. Estreouse no Festival Internacional de Cinema de Berlín, sendo candidato ó Oso de Ouro. O filme foi escollido como candidato da China para o Óscar ó mellor filme en lingua non inglesa na 82ª edición dos premios, mais finalmente non foi nomeado.

## Personaxes 
* Leon Lai como Mei Lanfang
* Zhang Ziyi como Meng Xiaodong, amante de Mei Lanfang.
* Wang Xueqi como Shisan Yan, cantante de ópera veterano
* Sun Honglei como Qiu Rubai
* Chen Hong como Fu Zhifang

## Notas 
## Véxase tamén 
### Outros artigos 
* Filmes da China propostos ó Óscar ó mellor filme internacional
* Filmes propostos ó mellor filme internacional na 82ª edición dos Óscar

### Ligazóns externas 
* 
* Ficha en AllMovie
Obra

Como topónimo **Obra** pode referirse a:

;En Galiza
***A Pobra de Trives**, concello da comarca da Terra de Trives;
****A Pobra de Trives**, parroquia de dito concello;
*****A Pobra de Trives**, lugar de dita parroquia;
***A Pobra do Brollón**, concello da comarca de Terra de Lemos;
****A Pobra do Brollón**, parroquia de dito concello;
*****A Pobra do Brollón**, lugar de dita parroquia;
***A Pobra do Caramiñal**, concello da comarca da Barbanza;
***A Pobra do Caramiñal**, lugar da parroquia do Caramiñal, no concello da Pobra do Caramiñal;
***A Pobra do Caramiñal**, lugar da parroquia de Santiago do Deán, no concello da Pobra do Caramiñal;
***Biobra**, parroquia do concello de Rubiá;
****Biobra**, lugar de dita parroquia;
***A Pobra de San Xiao**, parroquia do concello de Láncara;
****A Pobra de San Xiao**, lugar de dita parroquia;
***Robra**, parroquia do concello de Outeiro de Rei;
****Robra**, lugar de dita parroquia;
***Zobra**, parroquia do concello de Lalín;
****Zobra**, lugar de dita parroquia;
***Obra**, parroquia do concello de Vila de Cruces;
****Obra**, lugar de dita parroquia;
***A Obra**, lugar da parroquia de Celanova, no concello de Celanova;
***A Obra**, lugar da parroquia de Foxás, no concello de Touro;
***Obra de Paño**, lugar da parroquia de Lubre, no concello de Bergondo;
***A Obra Pía**, lugar da parroquia de San Miguel de Reinante, no concello de Barreiros;
***Lobra**, lugar da parroquia de Verdía, no concello de Santiago de Compostela;
***A Pobra**, lugar da parroquia de Bascoi, no concello de Mesía;
***A Pobra de Parga**, lugar da parroquia de Parga, no concello de Guitiriz.

## Véxase tamén
### Outros artigos
Esperanza e gloria

***Esperanza e gloria*** (en ) é un filme británico-estadounidense de 1987 escrito, producido e dirixido por John Boorman e baseado na súa propia experiencia crecendo durante o Blitz no Londres da segunda guerra mundial. O título derívase da canción patriótica tradicional británica "Land of Hope and Glory" e conta a historia da familia Rowan a través dos ollos do fillo, Billy.

*Esperanza e gloria* foi un éxito de crítica e público; gañou o Globo de Ouro ao mellor filme (comedia ou musical) e recibiu cinco candidaturas aos premios Óscar, incluídas as de mellor filme, mellor director e mellor guión orixinal. Tamén obtivo trece candidaturas aos premios da BAFTA, gañando o de mellor actriz secundaria (Susan Wooldridge).

Foi estreado na Televisión de Galicia o 15 de maio de 1992.

## Argumento 
Comezando xusto antes do inicio da segunda guerra mundial, o filme conta a historia da familia Rowan: Billy, as súas irmás Sue e Dawn, e os seus pais Grace e Clive, que viven nun suburbio de Londres. Despois do comezo da guerra, Clive únese ao exército, deixando a Grace soa para ocuparse dos nenos. Ela case envía a Billy e a Susie fóra de Londres, mais no último segundo na beiravía do tren dáse de conta que non pode soportar estar separada deles. Así é como Billy pasará o resto da guerra en Londres.

A ollos do neno de dez anos, os "fogos de artificio" do Blitz cada noite resultan tan excitantes como terroríficos. A súa familia non ve as cousas do mesmo xeito segundo as bombas continúan a caer, pero a súa ansia de supervivencia lévaos a achegarse.

## Elenco 
* Sebastian Rice-Edwards como Billy Rowan 
* Sarah Miles como Grace Rowan
* David Hayman como Clive Rowan
* Geraldine Muir como Sue Rowan
* Sammi Davis como Dawn Rowan
* Susan Wooldridge como Molly
* Derrick O'Connor como Mac
* Ian Bannen como Grandfather George
* Anne Leon como Grandma
* Jean-Marc Barr como Corporal Bruce Carrey

## Localizacións 
O decorado principal do filme construíuse nunha pista en desuso do antigo aeródromo de Wisley en Surrey e outras escenas do río foron rodadas preto de Shepperton Lock.

## Filme de arquivo 
A metraxe de novas no cinema local contén escenas do filme de 1969 *Battle of Britain*.

## Críticas 
*Esperanza e gloria* recibiu críticas positivas no momento da súa estrea e foi considerado un dos mellores filmes de 1987 por máis de cincuenta críticos. O filme foi recibido favorablemente por Pauline Kael na súa colección de artigos *Hooked*.

## Notas
Oca de Arriba

Como topónimo **Oca de Arriba** pode referirse a:

;En Galiza
***Oca de Arriba**, lugar da parroquia de Oca, no concello da Estrada;
***Oca de Arriba**, lugar da parroquia de Beseño, no concello de Touro.

## Véxase tamén
### Outros artigos
*
***Oca de Abaixo**, lugar da parroquia de Beseño, no concello de Touro.
Euonymus

***Euonymus*** é un xénero de plantas anxiospermas da familia Celastraceae. Ten diversos nomes comúns, tipicamente aplicados á especie *Euonymus europaeus,* como **fuseira**, **pauguirgoriño**, **bonete de preste**, **bonete de crego**, **árbore da serpe** ou, simplemente, **evónimo**. Comprende sobre 130 especies de arbustos caducifolios e perennifolios, árbores pequenas e lianas. Son maioritariamente nativas da Asia oriental, até o Himalaia, mais tamén están distribuídas por Europa, Australasia, América do Norte e Madagascar. Cincuenta especies son endémicas da China.

## Descrición 
miniatura|Arbustos de *Euonymus europaeus* nun xardín.
miniatura|Follas e froitos de *Euonymus europaeus* no outono.
As flores inconspicuas aparecen en grupos pequenos e poden ser verdes, amarelas, rosa ou dun castaño avermellado segundo as especies.  As follas son opostas (raramente alternas) e ovoides simples, cunha lonxitude típica de 2 a 15 cm, e normalmente cunha marxe finamente serrada. O froito é unha baga de cor rosa ou branca e aspecto similar a unha vaíña, con catro ou cinco valvas que se abren para mostrar as sementes, caracterizadas por teren unha cuberta carnosa laranxa ou vermella.

As aves fruxívoras comen estas sementes e dixiren a súa cuberta carnosa, de maneira que as dispersan ao defecaren. Moitas especies de evónimos teñen uso medicinal e certas partes das plantas poden ser velenosas para os humanos.

## Cultivo e usos 
A madeira dalgunhas especies era usada tradicionalmente para facer carbón vexetal (como compoñente da pólvora ou para o debuxo artístico), así como na elaboración de fusos para fiar a la; este uso pode ser a orixe do nome común *fuseira*.

Os evónimos son arbustos frecuentes nos xardíns a causa do carácter decorativo das súas bagas e da súa follaxe, dado que as especias caducifolias adoitan presentar coloracións outonais dun vermello brillante. Con todo, certas especies poden ser invasoras, como acontece co *Euonymus alatus* nos bosques do nordeste dos Estados Unidos, ou chegar a naturalizarse, como o evónimo xaponés nas fragas do Mandeo.

## Diversidade 
dereita|miniatura|Un cultivar variegado de *Euonymus fortunei*.
dereita|miniatura|Un cultivar variegado de *Euonymus japonicus*.
Esta lista contén algunhas das súas especies:

## Notas
## Véxase tamén
Alejo Vidal-Quadras

O nome de **Alejo Vidal-Quadras** pode referirse a:

***Alejo Vidal-Quadras Veiga**, pintor catalán (1919-1994);
***Alejo Vidal-Quadras Roca**, político catalán (n. 1945).
Jay Schiltz

**John** (" **Jay** ") **Schiltz**, nado en Steinfort o  28 de xaneiro de 1958 e finado o 20 de maio de 2020 , foi un xornalista, escritor e artista de cabaré luxemburgués.

## Traxectoria 
Fillo do escritor Roger Schiltz. Despois de completar a súa educación secundaria no *Athénée de Luxemburgo* en 1978 entrou no mercado laboral, primeiro traballou no ferrocarril e logo na administración municipal de Steinfort. Ao inicio da década de 1990 entrou no xornalismo traballando na redacción de RTL Radio Lëtzebuerg e a partir de 1998 en RTL Télé Lëtzebuerg. 

Dende o 1 de xaneiro de 2002 ata principios de decembro de 2013 foi redactor xefe da emisora pública Radio 100,7. Renunciou ao cargo para non entrar nun conflito de intereses, tras o nomeamento da súa esposa, Francine Closener como secretaria de Estado no goberno Bettel-Schneider  .  

Jay Schiltz escribiu en luxemburgués obras de teatro dende 1991 e a partir de 2000 tamén escribiu textos para espectáculos de cabaré. De xaneiro de 2003 a maio de 2006 escribiu artigos para *Kulturissmo*, o suplemento cultural de *Tageblatt* . 

En 1997 con motivo do Ano Europeo contra o Racismo e por iniciativa de Charles Goerens organizouse unha viaxe de 120 estudantes de secundaria luxembugueses ao campo de concentración de Auschwitz en Polonia. As viaxes fixéronse anuais e organizadas pola asociación Témoins de la 2ª Géneration e dende a súa constitución en 2001.  Froito do seu labor e desas viaxes foi o libro *Aschengenger - Erzählung einer langen Reise* que se editou en 2003 en alemán.

## Obra 
### Libros 
* *Aschengänger - Erzählung einer langen Reise*, Literareon, Herbert Utz Verlag, München, 2003, ISBN 978-3-8316-1127-0
* *No comment - Commentairen*, Ultimomondo, Sandweiler, 2008, ISBN 978-2-919933-46-4

### Teatro 
* *Game over*, 1991
* *Schäinhelleger Owend,*, 1992
* *Eng Schnéischëpp, Chreschtdag an eng Rees an Italien*, 1996
* *E Wäibierg an Alaska*, 2005
* *Wanterdreem*, 2007
* *Papa, tu dors?*, 2008
* *De Schaf*, 2009
* *Ängri ould börds*, 2013

### Cabaré 
* Para Cabarenert
** *Endstatioun Geenzuucht*, con Josy Braun e Rol Gelhausen, 2000
** *Onkraut vergeet net*, con Josy Braun e Rol Gelhausen, 2000
** *Fixfeier*, con Josy Braun e Rol Gelhausen, 2001
** ''Maach d'Kräiz... an alles bleift besser*, con Rol Gelhausen, 2003
** *Schwamm driwwer*, con Josy Braun e Rol Gelhausen, 2005
** *Alles am A...*, con Rol Gelhausen e Claudine Muno, 2007
* Para Cabaret Roude Léiw
** *Béierdéckelsgespréicher*, 2006
** *Béierdéckelsgespréicher 2*, 2009
* Espectáculos individuais
** *An-Eck-Doten*, 2005
** *Ex Cathédral*, 2010
** *No politics'', 2016

## Notas
Juan Mariño Álvarez

dereita|miniatura|Obituario en *La Integridad*.
**Juan Mariño Álvarez**, finado en Torrón (Sobrada, Tomiño) o 31 de outubro de 1920, foi un político galego.
## Traxectoria 
Foi nomeado alcalde de Tomiño a principios do século XX. Sufriu un atentado por Manuel Álvarez Álvarez a noite do 26 de outubro de 1920, e malia que o doutor Darío Álvarez Limeses o atendeu das coiteladas causadas, faleceu a noite do 31 de outubro a consecuencia das feridas.
## Vida persoal
Casou con María Castiñeira Martínez, e foi pai de José, Primitiva, Manuel e Pedro Mariño Castiñeira.

## Notas
Mapa de Sawley

O **Mapa de Sawley** é un mapamundi datado no ano 1190, e considérase o mapa enciclopédico máis antigo conservado das Illas Británicas.

## Datos 
Foi atopado na abadía de Sawley, un mosteiro cisterciense de Yorkshire, e está custodiado na Biblioteca Parker da Universidade de Cambridge.
Simboliza a catedral de Santiago de Compostela como o edificio máis importante dos representados, e emprégase na teorización de que na Idade Media se asociaba Compostela coa fin da Historia, coa apocalipse.

Foi un dos obxectos incluídos na exposición *Galicia, un relato no mundo*.

## Notas 
## Véxase tamén 
### Ligazóns externas 
*Mapa de Sawley
Siebmachers Wappenbuch

O ***Siebmachers Wappenbuch*** (en alemán: literalmente **armorial de Siebmacher**) é un armorial publicado en 1605 e 1609 como dous libros heráldicos, parte dunha serie de varios volumes posteriores, que contén os escudos de armas da nobreza do Sacro Imperio Romano-Xermánico, así como os escudos de cidades-estado e dalgunhas familias burguesas. Foi creado e compilado polo alemán Johann Ambrosius Siebmacher (1561-1611), artista heráldico, gravador e editor de Nürnberg. A obra tornouse nunha importante fonte heráldica para as rexións xermanófonas.

## O Vello Siebmacher 
[miniatura|«Reinos» (*Königreiche*) na folla n.º 2 coas [armas de Galiza no escudo de *Hispania*, 1605.]]
O *Alter Siebmacher* foi compilado entre 1605 e 1806 e representa a heráldica contemporánea durante os dous séculos finais do Sacro Imperio Romano-Xermánico. 
Os dous primeiros volumes foron completados por Johann Sibmacher en 1605 e 1609. Compóñense de 3220 e 2400 armas respectivamente. A obra está impresa sen cor, mais existe un exemplar corado á man en Nürnberg. O traballo foi continuado con seis volumes con suplementos adicionais realizados por Paul Fürst, Wolfgang Gottlieb Fürst, Rudolf Johann Helmers, Christoph Weigel o Vello e Gabriel Nikolaus Raspe. Estas obras foron tamén publicadas baixo os títulos dos seus respectivos editores, como: *Fürstsches Wappenbuch*, *Helmersches Wappenbuch*, *Weigelsches Wappenbuch* ou *Raspes Wappenbuch*.

## O Novo Siebmacher 
O *Neuer Siebmacher*, *Siebmachers großes und allgemeines Wappenbuch* foi compilado entre 1854 e 1967 por Adolf Matthias Hildebrandt, Maximilian Gritzner e Gustav A. Seyler. O índice xeral da obra enteira foi editado por Hanns Jäger-Sunstenau. Posteriormente, Ottfried Neubecker publicou tódalas armas burguesas do Novo Siebmacher sen o texto como unha especie de glosario ilustrado organizado por cargos heráldicos.

## Notas 
## Véxase tamén 
### Bibliografía 
* 
* 
* 
* 
* 

### Ligazóns externas 
*  Versión en liña do *Johann Siebmachers Wappenbuch von 1605*.
*  Versión orixinal en branco e negro do *Johann Siebmachers Wappenbuch* do século XVII con seis volumes, 1200 páxinas, 16000 nomes, referencias cruzadas e milleiros de correccións no índice orixinal.
*  Volume de suplemento ó Novo Siebmacher de Maximilian Gritzner (1889).
*  Base de datos cos nomes familiares e títulos (máis de 137000 entradas) do *General-Index zu den Siebmacherschen Wappenbüchern 1605-1967* (Índice Xeral dos armoriais de Siebmacher 1605–1967).
*
Joaquín Romero Míguez

**Joaquín Romero Míguez**, nado en Currás (Tomiño) o 6 de outubro de 1898 e finado en Vigo en 1987, foi un mestre e político galego.

## Traxectoria 
Na ditadura de Primo de Rivera foi nomeado concelleiro de Tomiño pola parroquia de Currás e elixido primeiro tenente alcalde en abril de 1925. Logo da destitución do alcalde Agustín Álvarez Paredes, foi elixido alcalde de Tomiño en xuño de 1925. Permaneceu no cargo até o ano seguinte. Foi mestre interino de Lebozán e Ribadelouro e mestre titular no Ribeiro (Celanova) dende 1934. Co golpe de Estado do 18 de xullo de 1936 foi depurado; sancionado en 1940 co traslado fóra da provincia, foi destinado a Valdemaluque (provincia de Soria). En 1946 conseguiu o traslado para a escola unitaria número 2 de Goián. En 1965 trasladouse a Vigo.

## Vida persoal 
Casou en Vigo con Teresa Rodelgo de Haz en xaneiro de 1936.

## Notas 
## Véxase tamén 
### Bibliografía 
*
Dream Weavers: Beijing 2008

***Dream Weavers: Beijing 2008*** (en ) é un filme documental chinés de 2008 dirixido por Jun Gu que reflicte as expectativas do pobo chinés para os Xogos Olímpicos e o proceso de preparación para o evento. Os seus produtores foron Qiu Jibao, Lin Qing e Zeng Weifan. Foi filmado pouco despois da exitosa candidatura de Pequín  para os Xogos Olímpicos en xullo de 2001. A rodaxe durou 7 anos e completouse en maio de 2008. O filme foi escollido como candidato da China para o Óscar ó mellor filme en lingua non inglesa na 81ª edición dos premios, mais finalmente non foi nomeado.

## Notas 
## Véxase tamén 
### Outros artigos 
* Filmes da China propostos ó Óscar ó mellor filme internacional
* Filmes propostos ó mellor filme internacional na 81ª edición dos Óscar

### Ligazóns externas 
*
Floriano González Daval

**Floriano González Daval**, nado en Figueiró (Tomiño), foi un político galego.

## Traxectoria 
Vicepresidente da Sociedad de Obreros Agricultores de Figueiró y Estás, na ditadura de Primo de Rivera foi nomeado concelleiro de Tomiño pola parroquia de Figueiró en abril de 1925. Logo da destitución do alcalde Agustín Álvarez Paredes, foi elixido primeiro tenente alcalde en xuño de 1925. Presidente da Federación Agraria de Tomiño, foi nomeado alcalde en 1926. Permaneceu no cargo até 1929.

## Notas 
## Véxase tamén 
### Bibliografía 
*
Yún shǔi yáo

***Yún shǔi yáo*** (en ) é un filme chinés de 2006 dirixido por Yin Li. Foi elixido como candidato da China para o Óscar ó mellor filme en lingua non inglesa na 80ª edición dos premios, mais finalmente non foi nomeado.

## Personaxes 
* Chen Kun como Chen Qiushui / Chen Kunlun
* Vivian Hsu como Wang Biyun
** Gua Ah-leh como Wang Biyun de maior
* Li Bingbing como Wang Jindi
* Chin Han como Wang Tingwu
* Yang Kuei-mei como Xu Fengniang
* Isabella Leong como Wang Xiaorui
* Steven Cheung como Xue Zilu
* Athena Chu como Mrs. Wang

## Notas 
## Véxase tamén 
### Outros artigos 
* Filmes da China propostos ó Óscar ó mellor filme internacional
* Filmes propostos ó mellor filme internacional na 80ª edición dos Óscar

### Ligazóns externas 
* 
* Ficha en AllMovie
Olmos

O topónimo **Olmos** pode referirse a:

;En Galiza
***Olmos**, lugar da parroquia de Vilaquinte, no concello de Cervantes;
***Os Olmos**, lugar da parroquia de Lañas, no concello de Arteixo;
***Os Olmos**, lugar da parroquia de Esporiz, no concello de Monterroso.

## Véxase tamén
### Outros artigos
A Ponte Olveira

Como topónimo **A Ponte Olveira** refírese a carón do río Xallas e pode referirse a:

;En Galiza
***A Ponte Olveira**, lugar da parroquia de Olveiroa, no concello de Dumbría;
***A Ponte Olveira**, lugar da parroquia de Corzón, no concello de Mazaricos.

## Véxase tamén
### Outros artigos
Olveiroa

Como topónimo **Olveiroa** pode referirse a:

;En Galiza
***Olveiroa**, parroquia do concello de Dumbría;
****Olveiroa**, lugar de dita parroquia.

## Véxase tamén
### Outros artigos
José Manuel Poga

**José Manuel Rivera**, nado en Xerez da Fronteira o 1 de xaneiro de 1980,, máis coñecido como **José Manuel Poga**, é un actor andaluz. É coñecido por protagonizar varias obras, incluíndo a serie Netflix *La casa de papel*, este gañoulle o apelido de "pallaso" da serie, e actualmente coñécese como *Gandía*.

## Traxectoria 
Estudou no instituto Asta Regia e desde moi cedo inclinouse cara ás artes, especialmente á comedia e á interpretación. Despois comezou os estudos universitarios de Xestión e administración pública.

Un ano despois, Poga sería vista como a nova promesa do cine español grazas ao seu traballo no *Grupo 7* (2012) de Alberto Rodríguez e *Miel de naranjas* (2012), de Imanol Uribe. Estes dous proxectos a grande escala catapultaron a súa carreira. Despois compartiu créditos con Inma Cuesta, Mario Casas, Julián Villagrán, Blanca Suárez e Karra Elejalde, entre outros.

## Notas
Eduardo Palaio

**Eduardo Palaio**, nado en Sintra (Portugal) o 10 de xaneiro de 1942, é un muralista, cartoonista, pintor e escritor portugués.

## Traxectoria 
Nado en Sintra sentiuse do concello de Siexas por opción e adopcion. Pasou a infancia en Figueira da Foz. Fixo catro anos de servizo militar obrigatorio sendo comandante de combate en Angola. Exerceu diversas profesións e moita actividade política e asociativa. Foi convidado pola ONU para traballar na OIT en Xenebra.

Eduardo Palaio iniciou a súa actividade artística polo deseño de humor, publicando traballos no «Mundo Ri», baixo a dirección de José Vilhena, e en 1966 expuxo, por primeira vez, traballos de deseño e pintura. Palaio ten traballos tamén como como muralista e cartoonista. Nos anos 1970 e 1980, publicou regularmente cartoons nun semanario e, entre 1982 e 2000, presentou nove exposicións individuais de pintura e participou en varias colectivas. É autor de nove murais no concello do Seixal.

Participou nos Salões Nacionais de Caricatura e Desenho de Humor e como convidado en 3 exposicións internacionais en Cuba (1986/93/98) e en México (1994 e 1998).

Transformou a tipografía familiar nun espazo museolóxico, en parcería coa Câmara Municipal do Seixal.

*Caixa Baixa,* mereceu, segundo o xurado, o Prémio Manuel da Fonseca pola súa consistencia ficcional, orixinalidade dos temas e a súa erudición, ben como pola elevada calidade literaria da narrativa. Alén diso, o autor revela un dominio da xeografía europea, que usa como territorio ficcional para as súas historias e ten unha capacidade de efabulación fóra do común.

*Os Dez de Tânger* céntrase nos camiños tortuosos dunha expedición feita por soldados descoñecidos, nos segredos do pobo miúdo arrebañado para a guerra. Trátase dunha historia épica de dez homes con vidas reais que partiran á aventura de novos horizontes nunha expedición ao Norte de África.

## Obras 
* *5 séculos de Tipografia*
* *PeregrinaCão de Artur Vilar* (1975). Ed.Miosótis. Inspirado nas historias dun home que coñeceu en Angola, sapateiro, antigo cazador profesional, guía e dono de facenda.
* *Pinta-o às bolinhas azuis* (1980). Ed Plátano.
* *Botas, buques e bicicletas, Comer fora, Faz sentido* (1998). Ed. de autor.
* *Comer fóra* (1999). Ed. de Autor.
* *Uma história para os meninos*. Ed. Dors.
* *Faz sentido* (2000). Ed. de Autor.
* *Caixa Baixa* (2011). Edições Colibri.
* *Os Dez de Tânger* (2014). Club do Autor.

## Premios 
* 2010: VIII Prémio Nacional do Conto Manuel da Fonseca, por *Caixa Baixa*.
* 2011: Grande Prémio de Conto Camilo Castelo Branco da Associação Portuguesa de Escritores, por *Caixa Baixa.*

## Notas
Elisabet Casanovas

**Elisabet Casanovas i Torruella**, nada en Sabadell o 15 de decembro de 1994, é unha actriz catalá. 

## Traxectoria 
É coñecida principalmente polo seu papel na serie de televisión *Merlí*, na que interpreta o personaxe de Tània Illa, unha adolescente de bacharelato humanístico. Presentou as badaladas de fin de ano da Televisió de Catalunya do ano 2017 co tamén actor Carlos Cuevas. Participou tamén na serie da TV3 *Benvinguts a la família* co papel de Paula, a moza de Fran.

Traballou en obras de teatro como *La Tendresa* e *El fantasma de Canterville*, así como no monólogo *Kassandra*, na que se pon na pel dunha muller refuxiada transexual que se prostitúe na Europa actual, con trasfondo na guerra de Troia*.*

No ano 2020 protagonizou a comedia romántica *Drama*, unha produción de RTVE coa colaboración de El Terrat e baixo a dirección de Ginesta Guindal.

## Filmografía 
### Series de televisión 
### Programas de televisión 
### Cinema 
* 2014: *It Girl* (curtametraxe, escrito e dirixido por Oriol Puig), como unha amiga da protagonista representada por Bruna Cusí.
* 2017: *Post* (curtametraxe), como Irene.

## Notas 
## Véxase tamén
Vicente Ferreira da Silva

**Vicente Ferreira da Silva**, nado en São Paulo o 16 de xaneiro de 1916 e finado en São Paulo o 19 de xullo de 1963, foi un filósofo brasileiro recoñecido polo seu traballo en lóxica matemática  e ás súas contribucións ao mitos teogónicos.

## Traxectoria 
Educouse no *Faculdade de Direito da Universidade de São Paulo* e na Universidade Harvard, onde foi discípulo de Willard Van Orman Quine.

Máis tarde, decepcionouse coa lóxica e comezou a estudar filosofía fóra das institucións, cun grupo de intelectuais formado por João Guimarães Rosa, Agostinho da Silva, Oswald de Andrade, Julian Marias, Miguel Reale, Saint-John Perse e Vilém Flusser.

## Obras 
**Lógica Moderna* (1939)
**Elementos de Lógica Matemática* (1940)
**Ensaios Filosóficos* (1948)
**Exegese da Ação* (1949 e 1954)
**Ideias para um Novo Conceito de Homem* (1951)
**Teologia e Anti-Humanismo* (1953)
**Instrumentos, Coisas e Cultura* (1958)
**Dialética das Consciências* (1950)
**Dialética das Consciências - Obras completas* (2009)
**Lógica Simbólica - Obras completas* (2009)
**Transcendência do Mundo - Obras completas* (2010)
## Notas
Nande, Mañufe, Gondomar

**Nande** é un lugar da parroquia de Mañufe, no concello de Gondomar, comarca do Val Miñor. Segundo o INE en 2019 tiña 87 persoas empadroadas (44 homes e 43 mulleres). Está situado a 4,5 km do centro da vila de Gondomar e a 120 metros de altitude sobre o nivel do mar.

## Notas 
## Lugares e parroquias 
### Lugares de Mañufe
### Parroquias de Gondomar
Merlí: Sapere aude

***Merlí: Sapere aude*** é unha serie de televisión española coproducida por Movistar+ e a CCMA e creada por Héctor Lozano. A serie é unha obra derivada e unha continuación da serie *Merlí* de TV3. Estrenada enteira o 5 de decembro de 2019 en Movistar+, a Corporació Catalana emitiuna ao longo do 2020. En decembro de 2019 anunciouse que a serie renovaría por unha segunda tempada.

## Sinopse 
Pol Rubio (Carlos Cuevas) volve ás aulas e comeza os seus estudos na facultade de Filosofía da Universidade de Barcelona meses despois da morte de Merlí, todo coa finalidade de imitar o seu mentor e acabar sendo profesor. 

## Personaxes 
### Personaxes principais 
* Carlos Cuevas - Pol Rubio
* María Pujalte - María Bolaño
* David Solans - Bruno Bergeron (Episodio 1 - Episodio 2; Episodio 4 - Episodio 6; Episodio 8)
* Pablo Capuz - Rai Casamiquela
* Claudia Vega - Oti 
* Pere Vallribera - Biel Roca
* Boris Ruiz - Alfonso Rubio
* Azul Fernández - Minerva Picotti

#### Colaboracións especiais 
* Francesc Orella - Merlí Bergeron (Episodio 1)
* Anna Maria Barbany - Carmina Calduch (Episodio 2; Episodio 4 - Episodio 5)

### Personaxes secundarios 
* Martí Atance - Arnau (Episodio 1; Episodio 3 - Episodio 8)
* Fina Rius - (Episodio 1 - Episodio 2; Episodio 4; Episodio 7)
* Carlos Índriago - Ángel (Episodio 1 - Episodio 2; Episodio 4 - Episodio 6; Episodio 8)
* David Marcé - (Episodio 1 - Episodio 2; Episodio 6 - Episodio 7)
* Zoe Stein - Sara (Episodio 1 - Episodio 2; Episodio 4 - Episodio 6; Episodio 8)
* Arnaud Prechac - Etienne (Episodio 1 - Episodio 3; Episodio 5; Episodio 8)
* Leslie Grant - Amy O'Connor (Episodio 1 - Episodio 3; Episodio 5; Episodio 8)
* Roberto Garcia - Henry (Episodio 1 - Episodio 3; Episodio 5 - Episodio 8)
* Teresa Sánchez - Susana (Episodio 1 - Episodio 3; Episodio 6 - Episodio 7)
* Silvia Marsó - Esther (Episodio 1 - Episodio 3; Episodio 6 - Episodio 7)
* Pere Brasó - Octavi (Episodio 1 - Episodio 3; Episodio 6 - Episodio 7)
* Blanca Martínez - Judith (Episodio 1 - Episodio 3; Episodio 6 - Episodio 7)
* Carme Conesa - Vicky (Episodio 1 - Episodio 4; Episodio 6 - Episodio 7)
* Assun Planas - Glòria (Episodio 1 - Episodio 4; Episodio 6 - Episodio 8)
* Gloria Ramos - Laura (Episodio 1 - Episodio 5; Episodio 7)
* Eva Martin - Sílvia Montoliu (Episodio 1 - Episodio 5; Episodio 7 - Episodio 8)

### Personaxes episódicos 
* Marina Campos - Clienta do aparcadoiro (Episodio 1 - Episodio 2)
* Mariano Nguema - Abdul (Episodio 1 - Episodio 2)
* Joan Negrié - Xavier Vidal (Episodio 1 - Episodio 2; Episodio 7)
* Carles Bigorra - Jordi (Episodio 2)
* Jorge Burdman - (Episodio 3)
* Jordi Pérez - (Episodio 4)
* Jordi Figueras - (Episodio 6)

## Episodios 
### Tempada 1 (2019) 
## Notas 
## Véxase tamén 
### Ligazóns externas 
* Web da serie
ICN Business School

A **ICN Business School** é unha escola de negocios con vocación internacional, con campus propios en La Défense, Nürnberg, Berlín e Nancy.

## Descrición 
Esta institución, foi fundada en 1905. Imparte unha trintena de programas formativos -entre másters, MBA e formación para altos directivos- que contan coa tripla acreditación internacional de EQUIS, AACSB e AMBA. 

A escola, cunha rede de 15.000 antigos alumnos.

## Notas 
## Véxase tamén 
### Ligazóns externas 
* Sitio oficial
Wu ji

***Wu ji*** (en ) é un filme chinés de 2005 dirixido por Chen Kaige, protagonizado por Jang Dong-gun, Hiroyuki Sanada, Cecilia Cheung e Nicholas Tse. Está vagamente baseado en *Kunlun nu*, unha historia *wuxia* de romance escrita por Pei Xing no século IX, durante o dinastía Tang. As respostas da crítica foron principalmente mixtas e negativas. O filme foi escollido como candidato da China para o Óscar ó mellor filme en lingua non inglesa na 78ª edición dos premios, mais finalmente non foi nomeado.

## Personaxes 
* Jang Dong-gun como Kunlun
* Hiroyuki Sanada como Xeneral Guangming
* Cecilia Cheung como Qingcheng
** Guan Xiaotong como Qingcheng (de xove)
* Nicholas Tse como duque Wuhuan
** Shi Lei como Wuhuan (de xove)
* Liu Ye como Snow Wolf
* Chen Hong como Manshen

## Notas 
## Véxase tamén 
### Outros artigos 
* Filmes da China propostos ó Óscar ó mellor filme internacional
* Filmes propostos ó mellor filme internacional na 78ª edición dos Óscar

### Ligazóns externas 
* 
* Ficha en RottenTomatoes
Felis silvestris cafra

miniatura|230px|*Felis silvestris cafra*
***Felis silvestris cafra***, coñecido na bibliografía internacional como **gato montés da África austral**, ou **gato salvaxe da África austral**, é unha subespecie de *Felis silvestris* propia da África austral.

## Taxonomía 
### Descrición 
A subespecie foi descrita en 1822  polo zoólogo francés Anselme Gaëtan Desmarest. Literalmente, "propio da cafraría".

### Sinónimos 
Ademais de polo nome válido actualmente, a subespecie coñeceuse tamén polos sinónimos:

## Filoxenia 
As evidencias fósiles de felinos son bastante escasas. A base da liña do gato salvaxe (*Felis silvestris*) é probabelmente *Felis lunensis*, cuxos fósiles se atoparon no Villafranquiense (piso de transición entre o Plioceno e o Cuaternario nun depósito na Toscana. Descubríronse formas intermedias entre *Felis lunensis* e *Felis silvestris* nos depósitos do Plistoceno, especialmente no depósito de Petralona, en Grecia.

Numerosas obras consideran hoxe o gato montés como unha especie politípica, que engloba varias subespecies: *Felis silvestris silvestris*, *Felis silvestris cafra*, *Felis silvestris ornata*, *Felis silvestris bieti*, *Felis silvestris lybica* e o gato doméstico (*Felis silvestris catus*).

### Árbore filoxenética do gato montés  
A árbore filoxenética do gato montés (*Felis silvestris*), segundo as investigacións xenéticas publicadas en  2007, é a seguinte. 

## Notas 
## Véxase tamén 
### Outros artigos 
* *Felis*
* *Felis silvestris*

### Ligazóns externas 
* NCBI .
* Arctos Specimen Database  .
* Catalogue of Life .
Tiāndì Yīngxíong

***Tiāndì Yīngxíong*** (en ) é un filme chinés de 2003 dirixido por He Ping. A fotografía principal do filme fíxose en diversas localizacións da provincia de Xinjiang. Foi escollido como candidato da China para o Óscar ó mellor filme en lingua non inglesa na 76ª edición dos premios, mais finalmente non foi nomeado.

## Personaxes 
* Jiang Wen como Tenente Li
* Kiichi Nakai como emisario Lai Xi
* Wang Xueqi como mestre An
* Zhao Wei como Wen Zhu
* Hasi Bagen como Cao Jian
* He Tao como Ma Gun
* Lau Lei-nin como Wu Lao Er
* Wang Deshun como Old Diehard
* Li Haibin como Zao Zimo

## Véxase tamén 
### Outros artigos 
* Filmes da China propostos ó Óscar ó mellor filme internacional
* Filmes propostos ó mellor filme internacional na 76ª edición dos Óscar

### Ligazóns externas 
* 
* Ficha en RottenTomatoes 
* Ficha en BoxOfficeMojo
Man cheng jin dai huang jin jia

***Man cheng jin dai huang jin jia*** (; *pinyin*: Mǎn chéng jìn dài huáng jīn jiǎ) é un filme épico chinés de 2006 do xénero wuxia escrito e dirixido por Zhang Yimou. O título en mandarín foi tomado da última liña dun poema da dinastía Qi escrito polo líder rebelde Huang Chao, quen foi tamén o emperador da dinastía Qi.

Cun orzamento de 45 millóns de dólares, no momento da súa estrea foi o filme chinés máis caro da historia, superando a *Wu ji* de Chen Kaige. Foi escollido como candidato da China para o Óscar ó mellor filme en lingua non inglesa na 79ª edición dos premios, mais finalmente non foi nomeado. Porén foi nomeado na categoría de mellor deseño de vestiario. En 2007, recibiu catorce nomeamentos nos Premios do Cinema de Hong Kong, gañando os premios de mellor actriz para Gong Li, mellor dirección de arte, mellor deseño de vestiario e maquillaxe e mellor canción orixinal para "菊花台" (Chrysanthemum Terrace) por Jay Chou.

## Personaxes 
* Chow Yun-fat como Emperador Ping (大王 *Dàwáng* "Rei"). 
* Gong Li como Emperatriz Phoenix (王后 *Wánghòu* "Raíña"). 
* Jay Chou como príncipe Jai (Príncipe Yuanjie (王子元杰 *Wángzǐ Yuánjié*)). 
* Qin Junjie como príncipe Yu (Príncipe Yuancheng (王子元成 *Wángzǐ Yuánchéng*)). 
* Liu Ye como príncipe herdeiro Wan (Príncipe herdeiro Yuanxiang (太子元祥 *Tàizǐ Yuánxiáng*)). 
* Ni Dahong como médico imperial Jiang (蒋太医 *Jiǎng-tàiyī*).
* Chen Jin como muller do médico (Mrs. Jiang (蒋氏 *Jiǎng-shì*)). 
* Li Man como Jiang Chan (蔣嬋 *Jiǎng Chán*, filla do médico).

## Notas 
## Véxase tamén 
### Outros artigos 
* Filmes da China propostos ó Óscar ó mellor filme internacional
* Filmes propostos ó mellor filme internacional na 79ª edición dos Óscar

### Ligazóns externas 
* 
* Ficha en AllMovie 
* Ficha en RottenTomatoes
Piàoliang māma

***Piàoliang māma*** (en ) é un filme chinés de 2000 dirixido por Sun Zhou. Foi escollido como candidato da China para o Óscar ó mellor filme en lingua non inglesa na 73ª edición dos premios, mais finalmente non foi nomeado.

*Piàoliang māma* está protagonizado por Gong Li, que interpreta unha nai solteira que loita por criar ó seu fillo xordo. O filme estreouse internacionalmente no Festival Internacional de Cinema de Berlín de 2000.

## Notas 
## Véxase tamén 
### Outros artigos 
* Filmes da China propostos ó Óscar ó mellor filme internacional
* Filmes propostos ó mellor filme internacional na 73ª edición dos Óscar

### Ligazóns externas 
* 
* Ficha en AllMovie
Candela Antón de Vez

**Candela Antón de Vez**, nada en Barcelona en 1994, é unha actriz de cinema, teatro e series de televisión catalá, coñecida polos seus papeis en *Merlí* facendo de Berta Prats, e en *Polseres vermelles*, onde facía de Mireia, a moza de Jordi. Durante o ano 2016 fixo varias funcións de microteatro como *Papá* ou *¿Quien Conoce a Anaïs Antón?*.

## Filmografía 
### Televisión 
* *Polseres vermelles* (2011-2013)
* *Blog* (2010, dir. Elena Trapé)
* *Nostalgia* (2014, curtametraxe, dir. Daniel Tollesson)

## Teatro 
* *Papá* (2016, dir. Roger Grau e Maria Martín)
* *¿Quién conoce a Anaïs Antón?* (2017, dir. Daniel Tollesson)
* *Félix Nihilson, tragicomédia del caracol furibundo* (2018)

## Notas
Maisons-Alfort

**Maisons-Alfort** é unha localidade e comuna de Francia, na rexión da Illa de Francia, departamento de Val do Marne, e no distrito de Créteil. 

A comuna está formada por dous cantóns: o cantón de Maisons-Alfort-Nord e o cantón de Maisons-Alfort-Sud.

## Xeografía 
[miniatura|300px|Situación de Maisons-Alfort en [París.]]
Está situada no *banlieu* (arredores) de París, a tres quilómetros ao sueste da capital, na marxe sur do río Marne. 

O seu posicionamento permítelle un acceso rápido a varios grandes eixes de comunicación na Illa de Francia, como a A4 no norte ou a A86 no sur. 

A súa poboación actual convértea na sexta cidade máis grande do departamento, detrás de Créteil, Vitry-sur-Seine, Champigny-sur-Marne, Saint-Maur-des-Fossés e Ivry-sur-Seine. 

Os seus habitantes chámanse *maisonnais*.

O concello  está situado a unha altitude de entre os 473​ e os 283​ msnm. 

O municipio ocupa unha superficie de 5,35 km², e o 1 de xaneiro de 2007 a súa poboación era de 55 655 habitantes, polo que a densidade de poboación nese ano era de 10 402,8 hab./km².

No está integrada en ningunha *Communauté de communes* ou similar. Antigamente era máis extensa, xa que perdeu parte do seu territorio cando se creou a cidade de Alfortville en 1885.

Maisons-Alfort é unha das 47 cidades do Val de Marne, cuxa cidade principal é Créteil. O seu territorio ten forma triangular (ver mapa adxunto)

Os seus límites son:
* Polo oeste, está separada de Alfortville pola liña ferroviaria do RER D
* Polo norte, está limitada polo Marne
* Polo sueste, fai fronteira con Créteil
*  A 1,2 km ao sur da súa punta atópase o *Carrefour Pompadour*, un cruzamento de estradas entre a ruta nacional 6, a vía nacional 186, a autovía A86, a estrada departamental 60 (autovía de continuidade da estrada nacional 406).

## Demografía 
## Notas 
## Véxase tamén 
### Ligazóns externas 
* INSEE
* Web da alcaldía de Maisons-Alfort.
* Web Memorial GenWeb (para o departemento do val de Marne)
Carlos Cuevas

**Carlos Cuevas Sisó**, nado en Montcada i Reixac o 27 de decembro de 1995, é un actor catalán de televisión, cinema e teatro coñecido principalmente polo seu papel como Biel Delmàs na serie de televisión *Ventdelplà* e por interpretar a Pol Rubio na serie de televisión *Merlí* e logo en *Merlí: Sapere aude*.

## Filmografía 
### Cinema 
### Series de televisión 
### Programas de televisión 
## Teatro 
## Notas
David Solans

**David Solans**, nado en Vilassar de Mar o 3 de agosto de 1996, é un actor catalán, coñecido polos seus papeis de Nico na serie Fill de Caín e Bruno Bergeron en *Merlí*. 

## Filmografía 
### Televisión 
### Cinema 
* 2013: *Fill de Caín*, como Nico.
* 2013: *La caída de Apolo*, como Max.
* 2017: *El Dulce Sabor del Limón*, como Jaume.

## Teatro 
* 2017: *A cada rey su merecido*, como Zarek.

## Notas
Pousada, Mañufe, Gondomar

**Pousada** é un lugar da parroquia de Mañufe, no concello de Gondomar, comarca do Val Miñor. Segundo o INE en 2019 tiña 41 persoas empadroadas (20 homes e 21 mulleres). Está situado a 2 km do centro da vila de Gondomar e a 18 metros de altitude sobre o nivel do mar.

## Notas 
## Lugares e parroquias 
### Lugares de Mañufe
### Parroquias de Gondomar